b"\n_START_ARTICLE_\nJuri \xc5\xa0aporin\n_START_PARAGRAPH_\nJuri (Georgi) Aleksandrovit\xc5\xa1 \xc5\xa0aporin (ven. \xd0\xae\xd1\x80\xd0\xb8\xd0\xb9 (\xd0\x93\xd0\xb5\xd0\xbe\xd1\x80\xd0\xb3\xd0\xb8\xd0\xb9) \xd0\x90\xd0\xbb\xd0\xb5\xd0\xba\xd1\x81\xd0\xb0\xd0\xbd\xd0\xb4\xd1\x80\xd0\xbe\xd0\xb2\xd0\xb8\xd1\x87 \xd0\xa8\xd0\xb0\xd0\xbf\xd0\xbe\xd1\x80\xd0\xb8\xd0\xbd; 8. marraskuuta (J: 27. lokakuuta) 1887 Gluhov, T\xc5\xa1ernigovin kuvernementti, Ven\xc3\xa4j\xc3\xa4n keisarikunta (nyk. Hluh'iv, Ukraina) \xe2\x80\x93 9. joulukuuta 1966, Moskova, Neuvostoliitto) oli neuvostoliittolainen s\xc3\xa4velt\xc3\xa4j\xc3\xa4. H\xc3\xa4n opiskeli Pietarin konservatoriossa s\xc3\xa4vellyst\xc3\xa4 ja orkesterinjohtamista ja valmistui vuonna 1918. \xc5\xa0aporin s\xc3\xa4velsi paljon n\xc3\xa4ytelm\xc3\xa4musiikkia ja elokuvamusiikkia yli 80 elokuvaan. H\xc3\xa4nen tunnetuimpiin teoksiinsa kuuluu vuonna 1957 valmistunut ooppera Dekabristy (Dekabristit)._NEWLINE_\xc5\xa0aporin sai Stalin-palkinnon vuonna 1941."